14. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝ. ΥΠΗΡΕΣΙΩΝ Αριθ. Γ2(β)3312 της 12 Ιουν./1 Ιουλ.  1974 (ΦΕΚ Β΄ 665) Περί κανονισμού εσωτερικής λειτουργίας ιδιωτικών Ψυχιατρικών Κλινικών. ΄Εχοντες υπ’ όψει: 1)Την διάταξιν του άρθρ. 3 του υπ’ αριθ. 104/1973 Ν.Δ. «περί ψυχικής υγιεινής και περιθάλψεως των ψυχικώς πασχόντων». 2)Τα Β.Δ./τα 451/1962, 521/1963, 196/1967 «περί τροποποιήσεως και συμπληρώσεως των διατάξεων περί ιδιωτικών κλινικών εργαστηρίων και οδοντιατρείων». 3)Το από 26.4.1974 υπόμνημα της «Ενώσεως Νευροψυχιατρικών Κλινικών Αθηνών και Περιχώρων», αποφασίζομεν: Καθορίζομεν ως ακολούθως ενιαίον κανονισμόν ρυθμίζοντα, εν γένει, τα της εσωτερικής λειτουργίας των ιδιωτικών Ψυχιατρικών Κλινικών: Διοικητικαί Υπηρεσίαι ΄Αρθρ.1.-1.Διοικητική Διεύθυνσις. Γραφείον Διοικητικού Διευθυντού. Αι αρμοδιότητες τούτου είναι αι ακόλουθοι: 1)Διοικεί και ελέγχει την όλην λειτουργίαν των Υπηρεσιών της Κλινικής, ας παρακολουθεί επιμελώς, προς τον σκοπόν όπως εξασφαλισθή ορθή περίθαλψις και καλή διαβίωσις των ασθενών. 2)Μετακινεί το προσωπικόν δι’ Ημερησίας Διαταγής. 3)Καθορίζει το ωρολόγιον πρόγραμμα απασών των Υπηρεσιών. 4)Προτείνει τον διορισμόν και την απόλυσιν του προσωπικού της Κλινικής. Τον Διοικητικόν Διευθυντήν απόντα ή κωλυόμενον αναπληροί ο κατά βαθμόν ανώτερος υπάλληλος. 2.Τμήμα Γραμματείας. Αι αρμοδιότητες του Τμήματος, κατανέμονται εις τα Γραφεία: α)Γραμματείας, β)Προσωπικού και γ)Κινήσεως Ασθενών. α.Γραμματεία. 1)Διεξάγει άπασαν την αλληλογραφίαν της Κλινικής ως ακολούθως: Παραλαμβάνει ταύτην και την θέτει υπ’ όψιν του Διοικητικού Διευθυντού, όστις την χαρακτηρίζει. Μετά ταύτα πρωτοκολλεί ταύτην δια καταχωρήσεως, εν περιλήψει, κατ’ αύξοντα αριθμόν και ημερομηνίαν καταχωρήσεως και εκδόσεως, εν οικείω βιβλίω πρωτοκόλλου. Η διεκπεραίωσις ενεργείται δι’ επιδόσεως τούτων εις τα αρμόδια Γραφεία, επί υπογραφή, εν τω οικείω βιβλίω δι’ ενέργειαν. Τα σχέδια, τέλος, των εξερχομένων εγγράφων τίθενται, κατ’ αντικείμενον αρμοδιότητος υπηρεσίας και κατ’ αριθμόν πρωτοκόλλου, εντός φακέλλων CLASSEUR οίτινες φυλάσσονται εν τω Γενικώ Αρχείω της Κλινικής. 2)Συντάσσει δελτία προσελεύσεως και αποχωρήσεως του προσωπικού, τα οποία θέτει υπ’ όψιν του Διοικητικού Διευθυντού. 3)Τηρεί την σφραγίδα της Κλινικής. β.Γραφείον Προσωπικού. Τούτο τηρεί: 1)Το Γενικόν Μητρώον Προσωπικού. Εν τω βιβλίω τούτω καταχωρούνται μετ’ ακριβείας και πληρότητος άπασαι αι υπηρεσιακαί μεταβολαί εκάστου υπαλλήλου, από της εισόδου αυτού εις την υπηρεσίαν μέχρι της εξόδου του εκ ταύτης. 2)Συντάσσει τας μισθολογικάς καταστάσεις του Προσωπικού. Αύται υπογραφόμεναι υπό των προς υπογραφήν υποχρέων, παραδίδονται εις το Λογιστήριον μετά δελτίου πάσης επελθούσης τυχόν μοσθολογικής μεταβολής. 3)Συντάσσει εκάστην πρωΐαν δελτίον δυνάμεως του προσωπικού, αντίγραφον του οποίου παραδίδεται εις την υπηρεσίαν τροφίμων δια τα περαιτέρω. γ.Γραφείον Κινήσεως Ασθενών. Το Γραφείον τούτο: 1)Ενεργεί την εισαγωγήν εις την Κλινικήν και την έξοδον εξ αυτής των ασθενών, ελέγχει τα προσκομιζόμενα δικαιολογητικά και συντάσσει το δελτίον εισαγωγής, το οποίον υπογράφεται υπό του εφημερεύοντος ιατρού και του συνοδού του εισαγωμένου. Συντάσσει πρωτόκολλον ιδιωτικού ιματισμού. Εν η περιπτώσει ο ασθενής φέρει μετ’ αυτού και χρήματα ή τιμαλφή συντάσσεται ίδιον πρωτόκολλον. 2)Τηρεί το βιβλίον μητρώου ασθενών. 3)Ενημερώνει καθ’ εκάστην πρωΐαν το βιβλίον Δυνάμεως Ασθενών. 4)Τηρεί βιβλίον θανάτων των εν κλινική αποβιούντων. 5)Μεριμνά δια την διακομιδήν των νεκρών εις το Νεκροτομείον, εις περιπτώσεις αιφνιδίων θανάτων, τη εντολή του θεράποντος ιατρού. 6)Επί  βιαίων   συμβάντων  και  αποδράσεων    ει(Αντί της σελ. 246,03) Σελ. 246,03(α) Τεύχος 540-Σελ. 97 Ιδιωτικές Κλινικές και Εργαστήρια 34.Β.λ.13-14 δοποιεί πάραυτα την αρμοδίαν Αστυνομικήν Αρχήν. 7)Συγκεντρώνει άπαντα τα ατομικά στοιχεία των νοσηλευομένων, άτινα καταχωρεί εις τα ειδικά προς τούτο βιβλία εισόδου και εξόδου. Βάσει των στοιχείων τούτων ενημερώνει το Γενικόν βιβλίον Στατιστικής, εκ του οποίου συντάσσει μηνιαίας, τριμηνιαίας και ετησίας στατιστικάς καταστάσεις, τας οποίας υποβάλλει εις την αρμοδίαν Αρχήν. 3.Τμήμα Οικονομικών Υπηρεσιών. Το Τμήμα τούτο: 1)Ελέγχει και βεβαιοί την είσπραξιν των πάσης φύσεως εσόδων ως και την καταβολήν των πληρωμών. 2)Μεριμνά δια την σύνταξιν του ετησίου απολογισμού, και 3)Ενημερώνει τα πάσης φύσεως φορολογικά βιβλία. Ιατρική Υπηρεσία ΄Αρθρ.2-Η ιατρική υπηρεσία διεξάγεται παρ’ εκάστη ψυχιατρική κλινική υπό των ιατρών της Κλινικής. Περιλαμβάνει δε αύτη βασικώς τον κατωτέρω διαγραφόμενον κύκλον εργασιών. 1.Ο νεοεισερχόμενος εις την Κλινικήν ασθενής, νοσηλεύεται εν αρχή εις ειδικόν Τμήμα παρακολουθήσεως και θεραπευτικής αγωγής νεοεισερχομένων, εξετάζεται αμέσως υπό του ιατρού του τμήματος και ενημερούται σχετικώς τόσον ο Διοικητικός όσον και ο επιστημονικός Διευθυντής της Κλινικής. 2.Εν συνεχεία ο ασθενής υποβάλλεται εις πλήρη κύκλον εξετάσεων, προς έλεγχον της σωματικής αυτού υγείας. 3.Συντάσσεται το ιστορικόν του ασθενούς, τίθεται η διάγνωσις και ακολουθεί η ενδεδειγμένη ιατρική περίθαλψις, και παρακολούθησις αυτού τηρουμένου και ατομικού φακέλλου δι’ έκαστον ασθενή. 4.Μεταξύ των άλλων καθηκόντων του ιατρικού προσωπικού είναι και τα επόμενα: α.Ο Διευθυντής της Κλινικής εκδίδει τα πιστοποιητικά νοσηλείας των ασθενών, κατά την διάρκειαν της παραμονής αυτών εν τη Κλινική του. β.Ο επιστημονικός Διευθυντής καθορίζει την τηρηθησομένην θεραπευτικήν αγωγήν, ως και τα σχετικά φάρμακα, ενημερώνων και συνεργαζόμενος σχετικώς μετά της Προϊσταμένης αδελφής, καθορίζει τας εκάστοτε αναγκαίας εργαστηριακάς εξετάσεις δι’ ένα έκαστον ασθενή, τηρουμένου βιβλίου εργαστηριακών εξετάσεων εν τοις εργαστηρίοις της Κλινικής. γ.Κατά την έξοδον του ασθενούς, δίδονται υπό των ιατρών εις αυτόν και τους οικείους του αι δέουσαι οδηγίαι. Σελ. 246,04(α) Τεύχος 540-Σελ. 98 5.Τα εξωτερικά Ιατρεία: α.Ασκούν την προληπτικήν ψυχιατρικήν μετανοσοκομειακήν αγωγήν. β.Εξετάζουν τους προσερχομένους ασθενείς και, εφ’ όσον έχουν ανάγκην νοσοκομειακής περιθάλψεως, χορηγούν εις αυτούς ιατρικήν ένδειξιν εισαγωγής των εις την κλινικήν. γ)Τηρούν μητρώον εξεταζομένων και δελτίον (καρτέλλαν) παρακολουθήσεως ασθενών, εν τω οποίω καταγράφεται το ιστορικόν, η διάγνωσις, η δοθείσα αγωγή κλπ. Φαρμακείον ΄Αρθρ.3.-Η διαχείρησις του φαρμακευτικού υλικού της κλινικής τελεί υπό την ευθύνην του Επιστημονικού Διευθυντού της Κλινικής. 34.Β.λ.14 Ιδιωτικές Κλινικές και Εργαστήρια Νοσηλευτική Υπηρεσία ΄Αρθρ.4.-Σκοπός ταύτης είναι η παροχή της ενδεδειγμένης νοσηλευτικής περιθάλψεως εις τους ασθενείς, συμφώνως προς τους κανόνας της νοσηλευτικής τακτικής και τας εντολάς των υπευθύνων ιατρών. 1.Διευθύνουσα αδελφή. α)Διευθύνει το νοσηλευτικόν εν γένει και το υπηρετικόν προσωπικόν, όπερ καθοδηγεί και ελέγχει εις την εκτέλεσιν της υπηρεσίας του, απ’ ευθείας ή δια των Προϊσταμένων αδελφών, εποπτεύει την όλην λειτουργίαν της νοσηλείας, επιθεωρεί τους θαλάμους κλπ. β)Τηρεί τα κάτωθι βιβλία: 1)Βιβλίον υπηρεσίας Προσωπικού. 2)Βιβλίον μητρώου Προσωπικού. 3)Βιβλίον λογοδοσίας. γ)Επιμελείται της καλής συντηρήσεως των νοσηλευτικών διαμερισμάτων, των εν αυτοίς εγκαταστάσεων και των οργάνων και σκευών. δ)Ασκεί πάσαν άλλην, ως εκ της θέσεώς της, φύσει, απορρέουσαν αρμοδιότητα. 2.Προϊσταμένη αδελφή. Επιμελείται της κανονικής εν γένει λειτουργίας της ης προΐσταται Κλινικής. Ειδικώτερον δε: α)Συντάσσει καθ’ εκάστην πρωΐαν το δυναμολόγιον και το διαιτολόγιον των ασθενών. β)Επιμελείται της νοσηλείας των ασθενών, ως και των διαταχθεισών παρά των ιατρών της κλινικής εξετάσεων. γ)Επισκέπτεται τους θαλάμους των ασθενών, ερχομένη εις επαφήν μετ’ αυτών, ίνα λάβη ιδίαν αντίληψιν περί της υγιεινής των καταστάσεως. δ)Επιβλέπει την σίτισιν των ασθενών. ε)Χορηγεί εις κεκανονισμένην ώραν τα διατεταγμένα δι’ έκαστον ασθενή φάρμακα και μεριμνά δια την λήψιν αυτών υπό των ασθενών. Δεν υπάρχει εδάφ. στ΄ εις το επίσημον κείμενον. ζ)Επιβλέπει εις την ατομικήν καθαριότητα των ασθενών, επιμελουμένη των μη δυναμένων να περιποιηθώσι εαυτούς. η)Ενημερώνει τον ιατρόν επί παντός γεγονότος αφορώντος εις την νοσηλείαν, ως και εις την συμπεριφοράν των ασθενών κλπ. θ)Ακολουθεί τον Διευθυντήν, επισκεπτόμενον τους ασθενείς παρέχει τας πληροφορίας και σημειοί τας ιατρικάς παρατηρήσεις και εντολάς αυτών, ων επιμελείται την εκτέλεσιν. Προς τούτο ενημερώνει, μετά την επίσκεψιν των ιατρών, τα οικεία βιβλία και τα ατομικά δελτία νοσηλείας. ι)Προετοιμάζει τον δίσκον νοσηλείας των ασθενών κλπ. ια)Επιμελείται της εκτελέσεως του συνταγολογίου και της παραλαβής των φαρμάκων. ιβ)Μεριμνά δια την έγκαιρον αποστολήν εις τα πλυντήρια του ακαθάρτου ιματισμού και δια την παραλαβήν του καθαρού. ιγ)Εισηγείται ςις την Διευθύνουσαν την κατάρτισιν του εβδομαδιαίου προγράμματος υπηρεσίας των αδελφών της Κλινικής. ιδ)Κατανέμει τας εργασίας, αναλόγως της φύσεως, εις τας αδελφάς. ιε)Είναι υπόλογος άπαντος του χρησιμοποιουμένου εν τη Κλινική υλικού. ις)Τηρεί βιβλίον λογοδοσίας, εν τω οποίω καταχωρεί τας οδηγίας νοσηλείας προς το υπεύθυνον Νοσηλευτικόν προσωπικόν. 3.Γενικώς περί των καθηκόντων και αρμοδιοτήτων του νοσηλευτικού προσωπικού, έχουν εφαρμογήν, τα εν τη Γ6/5740/1968 αποφάσει «περί εγκρίσεως του Κανονισμού καθηκόντων Νοσηλευτικού προσωπικού, Νοσηλ. Ιδρυμάτων» διαλαμβανόμενα (ΦΕΚ 172 τ.Β΄) (ανωτ. σελ. 158,03). Παραϊατρικαί υπηρεσίαι ΄Αρθρ.5.-1.Υπηρεσία Θεραπευτικής Απασχολήσεως. Η απασχολησιοθεραπεία αποβλέπει εις την βελτίωσιν της ψυχικής καταστάσεως των ασθενών, δια της αναπτύξεως παρ’ αυτοίς εργασιακής ικανότητος και δημιουργικής δραστηριότητος. Η υπηρεσία της Απασχολησιοθεραπείας λειτουργεί ως ίδιον τμήμα, εν στενή επαφή προς την ιατρικήν, και την νοσηλευτικήν, περιλαμβάνουσα και τον τομέα της ψυχαγωγίας. Δια την απασχόλησιν των ασθενών εργασιοθεραπευτικώς εφαρμόζονται τ’ ακόλουθα: α)Ο Διευθυντής ιατρός της Κλινικής επιλέγει τους ασθενείς, οίτινες κρίνονται κατάλληλοι δια απασχολησιοθεραπευτικήν αγωγήν και παραπέμπει αυτούς, σημειώνων και τον τομέα απασχολήσεως εκάστου. β)Τηρείται σχετικόν βιβλίον εν τω Τμήματι και σημειούται δι’ ένα έκαστον ασθενή η πορεία της απασχολησιοθεραπείας του. 2.Κοινωνική Υπηρεσία. Εις εκάστην Ψυχιατρικήν Κλινικήν απαραίτητος τυγχάνει και η ύπαρξις Κοινωνικής Λειτουργού. Αύτη διεκπεραιώνει τας πάσης φύσεως υποθέσεις των νοσηλευομένων μετά της οικογενείας των, των διαφόρων Οργανισμών κλπ. Κατά την είσοδον του ασθενούς συντάσσει κοινωνικόν ιστορικόν, θέτων τούτο υπ’ όψιν της ιατρικής Υπηρεσίας. 3.Προκειμένου περί Παιδοψυχιατρικών Κλινικών αι επί μέρους αρμοδιότητες έχουν ως ακολούθως: α)Η Προϊσταμένη είναι υπεύθυνος δια την μετάβασιν των παίδων εις τα ειδικά τμήματα, δια την παραλαβήν των φαρμάκων και χορήγησιν αυτών εις τους μικρούς πάσχοντας. β)Είναι   υπόλογος   έναντι   του   Επιστημονικού (Αντί της σελ. 246,05(α) Σελ. 246,05(β) Τεύχος 661-Σελ. 85 Ιδιωτικές Κλινικές και Εργαστήρια 34.Β.λ.14 Διευθυντού και συμμετέχει εις τας συνεδριάσεις της Παιδοψυχιατρικής Ομάδος. γ)Απασχολησιοθεραπευτής ή Εργασιοθεραπευτής απασχολεί δια καταλλήλων μεθόδων τα ασκήσιμα παιδιά, συντάσσει εκθέσεις σχετικώς με την πρόοδον τούτων και εισηγείται την παραπομπήν εκάστου εις ανάλογον εργασιοθεραπείαν, ήτις αποσκοπεί εις τον επαγγελματικόν του προσανατολισμόν. δ)Εργασιοθεραπευτής είναι υπεύθυνος δια την σωματικήν ακεραιότητα των παίδων κατά τας ώρας της απασχολήσεώς των. ε)Ο ειδικός Παιδαγωγός συμμετέχει εις την Ομάδα, εισηγείται θέματα της αρμοδιότητός του, μεριμνά δια την εφαρμογήν ειδικών μεθόδων αγωγής των εκπαιδευσίμων παίδων και παρακολουθεί και συντάσσει ειδικά δελτία δια την πρόοδόν των. ς)Ο ψυχολόγος υποβάλλει εις ψυχομετρικάς και άλλας ψυχολογικάς εξετάσεις τους ασθενείς και υποβάλλει σχετικάς εκθέσεις εις την παιδοψυχιατρικήν ομάδα. ζ)Ο Λογοθεραπευτής ασχολείται με ατομικάς περιπτώσεις παίδων τα οποία παρουσιάζουν διαταραχάς του λόγου και άτινα παραπέμπονται υπό της ομάδος. η)Η Κοινωνική Λειτουργός λαμβάνει το Κοινωνικόν ιστορικόν το οποίον υποβάλλεται εις την ομάδα, εις τας εργασίας της οποίας συμμετέχει. Βοηθητικαί Υπηρεσίαι ΄Αρθρ.6.-Διακρίνονται εις Ειδικευμένας και Ανιδεικεύτους: Αι υπηρεσίαι αύται λειτουργούν υπό την επίβλεψιν των αρμοδίων κατ’ αντικείμενον Τμημάτων. ΄Αρθρ.7.-Δια διαταγών, εκδιδομένων υπό του Διοικητικού Διευθυντού δύνανται να ρυθμίζωνται ειδικώτερα θέματα εσωτερικής λειτουργίας της Κλινικής. Η παρούσα δημοσιευθήτω δια της Εφημερίδος της Κυβερνήσεως. 